**Հաշվետվություն**

**2018-2019 ուսումնական տարում ՀՀ Արագածոտնի մարզպետարանի աշխատակազմի կրթության, մշակույթի և սպորտի վարչության կատարած աշխատանքների վերաբերյալ**

**Կրթության ոլորտ**

 2019 թվականին մարզում գործել են մարզային ենթակայության 117 (80-ը` միջնակարգ, 37-ը` հիմնական), 1 հատուկ, և ՀՀ կրթության և գիտության նախարարության ենթակայության 3 ավագ դպրոցներ: Մարզում գործում են 5 մարզադպրոց, 2 արհեստագործական պետական ուսումնարան, 1 տարածաշրջանային պետական քոլեջ, 5 երաժշտական (Աշտարակ, Արագածավան, Ուջան, Թալին, Օշական), 4 արվեստի (Կոշ, Ապարան, Ոսկեվազ, Արագած), 2 գեղարվեստի (Աշտարակ, Թալին) և 1 պարարվեստի (Աշտարակ) դպրոցներ:

 Դասարան/աշակերտ թիվն ըստ կրթական ծրագրերի

|  |  |  |
| --- | --- | --- |
|  | Դասարանների/խմբերի թիվը | Սովորողների թիվը |
| ընդամենը | որից **I** դասարանցիներ |
| Հանրակրթական | 1281 | 16 866 | 1691 |
| Նախակրթարան | 45 | 602 |  |
| Ներառական |  | 62 | 4 |
| Հատուկ | 9 | 48 | 2 |
| Ընդամենը |  | 17 578 | 1697 |

* Հաշվետու ժամանակահատվածի ընթացքում ՀՀ Արագածոտնի մարզպետը 32 որոշում է կայացրել մարզային ենթակայության դպրոցների կառավարման խորհուրդների նոր կազմերը հաստատելու մասին, քանի որ լրացել էր կառավարման խորհուրդների լիազորությունների 3 տարին:
* 2018-2019 ուսումնական տարում ՀՀ Արագածոտնի մարզում ժամանակին ստացվել և բաշխվել է 32 160 անվճար և 45 071 դասագիրք: 2019թ. մեկնարկել է ՀՀ հանրակրթական ծրագրեր իրականացնող հաստատությունների սովորողներին դասագրքերով ապահովելու գործընթացն իրականացվում է դասագրքերի և տեղեկատվական հաղորդակցման տեխնոլոգիաների շրջանառու հիմնադրամի կողմից ներդրված ավտոմատացված համակարգով:
* Ատեստավորման ենթակա 468 ուսուցչի համար հանձնաժողովը կայացրել է <<համապատասխանում է զբաղեցրած պաշտոնին>> որոշում: ՀՀ ԿԳՄՍՆ է ներկայացվել 2019 թվականին ատեստավորման ենթակա ուսուցիչների անվանացանկը (427 ուսուցիչ). ՀՀ ԿԳՄՍՆ համաձայնությամբ վերապատրաստում իրականացնող կազմակերպությունների կողմից վերապատրաստվել են տարբեր առարկաների ուսուցիչներ. Տեխնոլոգիա-581 (Հայաստանի պատանեկան նվաճումներ), Հայ եկեղեցու պատմություն–34 (Քրիստոնեադաստիարակչական կենտրոն), հասարակագիտություն – 23 (ՅՈՒՆԻՍԵՖ), անգլերեն լեզու-20 (Բրիտանական խորհուրդների), ռուսաց լեզու-30 (Երևանում գիտության և մշակույթի ռուսաստանյան կենտրոն), ես և շրջակա աշխարհը, կենսաբանություն, աշխարհագրություն, հասարակագիտություն, դասվարներ-55 ուսուցիչ (Ժողովրդավարական կրթության հայկական կենտրոն), տնօրեն, տարբեր առարկաների ուսուցիչներ-120 (<<Կրթության բարելավում>> վարկային ծրագիր): 2 փուլով վերապատրաստումներ են իրականացվել նաև մարզի նախադպրոցական ուսումնական հաստատությունների և վաղ մանկական զարգացման կենտրոնների 6 տնօրենի, 64 դաստիարակի, 16 բուժքրոջ համար (World Vision Armenia).
* Դպրոցականների առարկայական օլիմպիադաների տարածքային, մարզային փուլերի հաղթող աշակերտները հանրապետական փուլերում գրանցել են հետևյալ արդյունքները՝ 2 աշակերտ պարգևատրվել է 1-ին կարգի, 1-ը՝ 2-րդ, 3-ը՝ 3-րդ կարգի դիպլոմներով, 8-ը՝ գովասանագրով.
* Մարզի հանրակրթական ուսումնական հաստատությունների 32 ուսուցիչ ունի որակավորման առաջին, 4-ը՝ որակավորման երկրորդ տարակարգ:
* Հունիսի 20-ին «Technovation 2019» աշխարհի տեխնոլոգիական ձեռներեցության
խոշորագույն մրցույթում Կարբիի միջնակարգ դպրոցի աղջիկների թիմը նվաճել է հայաստանյան փուլի կրտսեր թիմերի գլխավոր մրցանակը (Grand Prize 2019) և որպես հաղթող թիմ Հայաստանը
ներկայացրել միջազգային փուլում՝ ստեղծելով «Save Pets» բջջային հավելվածը, որի նպատակն է պաշտպանել, խնամել և հոգ տանել ընտանի կենդանիներին:
* Ակտիվորեն համագործակցելով տեղական և միջազգային կազմակերպությունների հետ և անհատ բարերարների միջոցների հաշվին մարզի նախադպրոցական հաստատություններում և հանրակրթական դպրոցներում ընթացքում կատարվել են հետևյալ աշխատանքները.

ՀՀ Արագածոտնի մարզում իրականացված ծրագրեր

|  |  |  |  |
| --- | --- | --- | --- |
| **N** | **Ծրագրի անվանումը** | **Գումարի չափը /հազ. դրամ/** |  |
|  | գ. Նոր Ամանոսի միջնակարգ դպրոցի վերակառուցման նախագծահետազոտական աշխատանքներ  | 10 000,0 | ՀՀ ԿԱ քաղաքաշինության պետական կոմիտե |
|  | Փարպի համայնքի մանկապարտեզի վերակառուցում | 71 438,0 | Հայաստանի տարածքային զարգացման հիմնադրամ /ՀՏԶՀ/ |
|  | Ապարան համայնքի մանկապարտեզի տեղակայում դպրոցի վերակառուցվող մասնաշենքում | 49 470,0 | Հայաստանի տարածքային զարգացման հիմնադրամ /ՀՏԶՀ/ |
|  | Աղձքի մանկապարտեզի տարածքի բարեկարգում | 18 000,0 | Հայաստանի տարածքային զարգացման հիմնադրամ /ՀՏԶՀ/ |
|  | Դավթաշեն համայնքի մսուր մանկապարտեզի և Դավթաշենի միջնակարգ դպրոցի կոյուղու և կոյուղու հորի վերանորոգում | 4 750,0 | Հայաստանի տարածքային զարգացման հիմնադրամ /ՀՏԶՀ/ |
|  | Նոր Արթիկ համայնքի դպրոցի սանհանգույցի կառուցման, դպրոցի սանհանգույցի և մշակույթի տան կոյուղու, մշակույթի տան ջրամատակարարման կառուցման աշխատանքներ | 9 500,0 | Հայաստանի տարածքային զարգացման հիմնադրամ /ՀՏԶՀ/ |
|  | Մարզի 30 դպրոցներում վառարանների փոխարինում էլեկտրական տաքացուցիչներով | 20 000,0 | Հայաստանի տարածքային զարգացման հիմնադրամ /ՀՏԶՀ/ |
|  | Փարպիի միջնակարգ դպրոցը ուսումնական գույքով և դյուրակիր անհատական համակարգիչներով ապահովում | 700.0 | ՀՀ-ում Գերմանիայի Դաշնության դեսպանատուն |
|  | <<Արմաթ>> ինժեներական լաբորատորիաների և ռոբոտաշինության խմբակների ստեղծում. սարքավորումներով և գույքով կահավորում/7 դպրոցում՝ խմբակ, 14 դպրոցում՝ լաբորատորիա/ |  | Ինֆորմացիոն տեխնոլոգիաների ձեռնարկությունների միություն |
|  | Աղձքի դպրոցի ցանկապատի վերանորոգում |  | Բարերար Գ.Մելքոնյան |
|  | Ցառատունկ Աշնակի միջնակարգ դպրոցում |  | “Armenian Tree project’’ |
|  | Թալինի թիվ 3 մանկապարտեզին դաշնամուրի նվիրաբերում |  | ՀՀ Արագածոտնի մարզպետ, բարերար |
|  | Իրինդի, Դավթաշենի, Ներքին Սասնաշենի, Ներքին Բազմաբերդի, Աշնակի,Մաստարայի մանկապարտեզներին նվիրաբերվել է գույք, խաղալիքներ, զարգացնող խաղեր | 100.0 |
|  | Արտաշավանի միջնակարգ դպրոցին 3 համակարգչի նվիրաբերում |  | ՀՀ Արագածոտնի մարզպետ |
|  | Աշակերտական գույք նվիրաբերում Ապարանի թիվ 1 հիմնական դպրոց | 900.0 | Բարերար |
|  | Օրգովի միջնակարգ դպրոցի պատուհանների և դռների փոխում, գրադարանի և ուսուցչանոցի հատակի վերանորոգում | 3 300.0 | Բարերար |
|  | Արուճի միջնակարգ դպրոցի մարզագույքի ձեռքբերում | 150.0 | <<Արարատճանշին>> ՓԲԸ |
|  | Արտաշավանի, Բյուրականի, Անտառուտի միջնակարգ դպրոցների աստղադիտակի ձեռքբերում |  | Հայկական աստղագիտական ընկերություն և լեհական հասարակական կազմակերպություն  |
|  | Արտենիի հիմնական դպրոցում 18 պատուհանի փոխարինում եվրոպատուհաններով | 990.0 | <<Հայաստանի մանուկներ>> հիմնադրամ |
|  | Բերքառատի միջնակարգ դպրոցի 1-ին հարկի հատակի բետոնալցում | 162.0 | Ծնողներ, համայնք |
|  | Բերքառատի հանդիսությունների դահլիճի աթոռների ձեռքբերում | 1 000.0 | <<Բարի սամարացի>> ՍՊԸ |
|  | Թալինի թիվ 1 հիմնական դպրոցի մարզահրապարակի հիմնանորոգում, մարզադահլիճի և դասասենյակների վերանորոգում և կահավորում |  | Բարերար Րաֆֆի Արսլանյան |
|  | Իրինդի միջնակարգ դպրոցում պատուհանների փոխում, սանհանգույցները վերանորոգում |  | Հայկական բարեգործական ընդհանուր միություն |
|  | Նախակրթարանի բացում Արայի հիմնական դպրոցում | 7 573.4 | Համաշխարհային բանկ. ՀՀ ԿԳՆ ԾԻԳ, Արայի համայնք |
|  | ՎԵրին Բազմաբերդի հիմնական դպրոցի փայտյա դռները եվրոդռներով փոխարինում |  | Պետական բյուջե |
|  | Կաթնաղբյուրի միջնակարգ դպրոցի 3-րդ հարկի վերանորոգում |  | ԱՄՆ Կալիֆորնիայի <<Տարոն Տուրուբերան>> հայրենակցակն միություն, բարերար, Րաֆֆի Մարտիրոսյան |
|  | Կայքի միջնակարգ դպրոցի միջոցառումների դահլիճի վերանորոգում: |  | Դպրոց, World Vision ՄԲԿ |
|  | Ծառատունկ Կաքավաձորի միջնակարգ դպրոցում |  | Էյ Թի Փի ԲԿ |
|  | Նոր Արթիկի միջնակարգ դպրոցում համակարգչային սենյակի և մեկ դասասենյակի վերանորոգում և կահավորում  | 470.0 | World Vision ՄԲԿ |
|  | Շամիրամի հիմնական դպրոցի ֆիզիկայի,քիմիայի լաբորատորիաների և գրադարանի հիմնանորոգում, հագեցում, կահավորում  | 2 384.6 | Հայ օգնության ֆոնդի Հայաստանյան մասնաճյուղ |
|  | Ոսկեթասի միջնակարգ դպրոցի լուսամուտների և դռների փոխարինում |  | Վիեննայի Մխիթարյան միաբանություն և Հայր Նարեկ Ծ Վրդ. Տատուրեան. <<Դիակոնիա>> բարեգործական հիմնադրամ |
|  | Ոսկեվազի միջնակարգ դպրոցի հանդիսությունների սրահի համար կահավորում /աթոռներ/ |  | Բարերար Եր.Դանիելյան |
|  | Պարտիզակի միջնակարգ դպրոցի պատուհանների վերանորոգում և սանհանգույցի կառուցեւմ  |  | <<Տապան>> էկո ակումբ |
|  | Ծառատունկ Քուչակի դպրոցում |  | GIZ կազմակերպություն |
|  | Օշականի միջնակարգ դպրոցի հանդիսությունների և մարզադահլիճի հիմնանորոգում և կահավորում |  | <<Հայաստան>> համահայկական հիմնադրամ, Ֆրանսիայի Ալֆորվիլ քաղաքի հայկական համայնք |
|  | Դպրոցների բուֆետ-ճաշարանների վերանորոգում/հիմնանորոգում, կահավորում |  | ՄԱԿ ՊՀԾ, դպրոցներ, համյանքներ, բարերարներ |
|  | Ագարակի միջնակարգ դպրոցի 1-ին հարկի միջանցքի վերանորոգում, դռների և լուսավորության համակարգի փոխում | 14000.0 | Բարերար Հր.Պողոսյան |
|  | Ագարակի միջնակարգ դպրոցում պետական խորհրդանիշերի անկյան ստեղծում | 800$ | Ամերիկահայ Դայանա Թերլեմեզյան |

* Ժամանակին հավաքագրվել, ԿՏԱԿ-ին և ԿԳՆ է ներկայացվել, emis.am կայքում մուտքագրվել է տեղեկատվություն մարզպետարանի ենթակայության հանրակրթական դպրոցների վերաբերյալ:
* ՀՀ Արագածոտնի մարզպետի կարգադրությամբ աշխատանքային պարտականությունները ոչ պատշաճ կատարելու համար կարգապահական տույժի են ենթարկվել Սադունցի և Աշտարակի թիվ 4 հիմնական դպրոցների տնօրենները /նկատողոություն/:
* Մարզի 20 դպրոցում անցկացվել են մրցույթներ՝ դպրոցի տնօրենի թափուր տեղի համար: Մրցույթներում հաղթող ճանաչված մասնակցների հետ օրենքով սահմանված կարգով կնքվել են աշխատանքային պայմանագրեր: 6 դպրոցում մրցույթների արդյունքում հաղթողներ չեն եղել: Կարբիի միջնակարգ դպրոցում տնօրենի թափուր տեղի 07.05.2019թ. կայացած մրցույթի արդյունքները՝ ՀՀ Արագածոտնի մարզպետի կողմից չեղյալ են ճանաչվել, հիմք ընդունելով ՀՀ ԿԳՄՍՆ ներկայացուցչի եզրակացության հիման վրա ԿԳՄՍ նախարարի ձևավորած հանձնաժողովի ուսումնասիրության արդյունքում ներկայացրած առաջարկը:
* Մարզի 97 հանրակրթական դպրոցում տարբեր առարկաներից հայտարարվել են ուսուցչի թափուր տեղի մրցույթներ: Մրցույթներում հաղթող ճանաչված մասնակցների հետ կնքվել են աշխատանքային պայմանագրեր:
* ՀՀ Արագածոտնի մարզում գործում է համայնքային ենթակայության 34 նախադպրոցական ուսումնական հաստատություն: Շամիրամի հիմնական դպրոցում գործում է նախակրթարան, ուր հաճախում են 11 եզդի երեխա: Փարպի համայնքում բացվել և գործում է մանկապարտեզ: Ընթանում են Նոր Ամանոս և Օհանավան համայնքների մանկապարտեզներում ավարտին են մոտենում կահավորման աշխատանքները՝ մանկապարտեզները բացելու համար: ՀՀ ՏԿԵՆ է ներկայացվել 6 նոր մանկապարտեզ բացելու առաջարկ:
* Նախադպրոցական տարիքի երեխաների կրթական որակը բարելավելու նպատակով մարզի 44 հանրակրթական դպրոցում բացվել է նախակրթարան, որտեղ հաճախում են 5 տարեկան 602 երեխա (ձևավորվել է 45 խումբ):